# *Viimeisin muutos 31.12.2024*

# VJ Työtapaturma- ja ammattitautivakuutuksen tilastotutkimus

VJ-tiedonkeruussa kerätään tietoa vahinkovakuutusyhtiön työtapaturma- ja ammattitautilain (TyTAL) mukaisista vakuutuksista. Tietoja käytetään Finanssivalvonnan suorittamaan valvontaan sekä tilastotutkimuksen tekemiseen (TyTAL 234 §).

Tiedonkeruu toteutetaan taulukoittain seuraavasti:

|  |  |  |
| --- | --- | --- |
| *Taulukkotunnus* | *Taulukon nimi* | *Tiedonantajataso* |
| VJ011 | Tulos kirjanpidon arvostusperiaatteiden mukaisesti | 420, 465, 466 |
| VJ012 | Vakuutusmaksun ja liikekulujen erittely | 420, 465, 466 |
| VJ013 | Maksetut korvaukset sisältäen jakojärjestelmän mukaiset korvaukset | 420, 465, 466 |
| VJ031 | Työtapaturma- ja ammattitautivakuutuksen tilastotutkimus: Kirjanpidollisen vastuuvelan erittely | 420, 465, 466 |
| VJ034 | Tietoja diskontatusta vastuuvelasta | 420, 465, 466 |
| VJ041 | Ammattitaudit: Ammattitautien kehitys ilmenemisvuosittain | 420, 465, 466 |
|  |  |  |

(31.12.2024)

Tiedonantajatason 420 taulukot on toimitettava Finanssivalvonnalle täytettynä 10 vuorokautta ennen tilintarkastuskertomuksen luovuttamista, kuitenkin viimeistään 31.3. ja tiedonantajatasojen 465 ja 466 taulukot viimeistään 30.4. (määräykset ja ohjeet 1/2011).

*(31.12.2017)*

Jollei toisin määritellä, bruttoluvuilla tarkoitetaan lukuja ennen jälleen­vakuuttajien osuuden vähentämistä. Vastaavasti nettoluvuilla tarkoitetaan lukuja jälleen­vakuuttajien osuuden vähentämisen jälkeen, eli yhtiön omalla vastuulla olevaa osuutta. Vahinko­korvauskuluilla tarkoitetaan tilinpäätöksen korvauskuluja, joista on vähennetty korvaustoiminnan hoitamisesta aiheutuvat kulut. Vahinkokorvausvastuulla tarkoitetaan vastaavasti varsinaista korvaus­vastuuta, josta on vähennetty vahinkojen selvittelyvaraus.

Rahamääräiset arvot annetaan tuhansina euroina. Prosenttimuotoiset tiedot annetaan kahden

desimaalin tarkkuudella ilman %-merkkiä. Lukumäärät annetaan yhden kappaleen tarkkuudella.

Lisätietoja VJ-tiedonkeruun raportoinnista antaa Vakuutusvalvontaosaston Vahinko- ja henkivakuutus ja sijoitustoiminnan valvonta -toimisto.

*(31.12.2024)*

**VJ011 Tulos kirjanpidon arvostusperiaatteiden mukaisesti**

*(1.1.2016)*

Kaikki taulukon luvut ilmoitetaan etumerkiltään siten kuin ne vaikuttavat tulokseen, ellei toisin mainita.

Taulukon VJ011 rivitunnukset

R 05-051505 *Vakuutusmaksutuotto*

Riveillä lasketaan määräys- ja ohjekokoelman (14/2012) kohdan 12.2.1 mukainen vakuutusmaksutuotto, joka saadaan vakuutusmaksutulon, vakuutusmaksuvastuun muutoksen sekä jälleenvakuuttajien osuuksien summana.

R 10-100505 *Vakuutusmaksuvastuun laskuperustemuutoksen vaikutuksen oikaisu*

Laskuperustemuutoksen vaikutus vakuutusmaksuvastuun muutokseen eliminoidaan. Korjaava vaikutus ilmoitetaan siten, että tuloslaskelman mukainen vakuutusmaksuvastuun muutos ja korjaava vaikutus yhteensä on yhtä suuri kuin sellainen vakuutusmaksuvastuun muutos, missä sekä aloittava että päättyvä tase on laskettu tilikautta edeltävän tilikauden lopun mukaisilla laskuperusteilla.

R 20-201505 *Vahinkokorvauskulu*

Riveillä lasketaan määräys- ja ohjekokoelman (14/2012) kohdan 12.2.2 mukainen korvauskulu ilman korvaustoiminnan hoitamisesta aiheutuvia kuluja. Vahinkokorvauskulu saadaan maksettujen vahinkokorvausten, vahinkokorvausvastuun muutoksen sekä jälleenvakuuttajien osuuksien summana.

R 30-300505 *Vahinkokorvausvastuun laskuperustemuutoksen vaikutuksen oikaisu*

Laskuperustemuutoksen vaikutus vahinkokorvaus­vastuun muutokseen eliminoidaan. Korjaava vaikutus ilmoitetaan siten, että tuloslaskelman mukainen vahinkokorvausvastuun muutos ja korjaava vaikutus yhteensä on yhtä suuri kuin sellainen vahinkokorvausvastuun muutos, missä sekä aloittava että päättyvä tase on laskettu tilikautta edeltävän tilikauden lopun mukaisilla laskuperusteilla.

R 35-351005 *Korvaustoiminnan hoitamisesta aiheutuvat kulut*

Riveillä lasketaan määräys- ja ohjekokoelman (14/2012) kohdan 12.2.2 mukaisesta korvauskulusta se osa mikä johtuu korvaustoiminnan hoitamisesta aiheutuvista kuluista. Korvaustoiminnan hoitamisesta aiheutuvat kulut saadaan maksettujen korvaustoiminnan hoitokulujen, vahinkojen selvittelyvarauksen muutoksen sekä jälleenvakuuttajien osuuksien summana.

R 45-450505 *Vahinkojen selvittelykuluvarauksen laskuperustemuutoksen vaikutuksen oikaisu*

Laskuperustemuutoksen vaikutus vahinkojen selvittelykuluvarauksen muutokseen eliminoidaan. Korjaava vaikutus ilmoitetaan siten, että tuloslaskelman mukainen vahinkojen selvittelykuluvarauksen muutos ja korjaava vaikutus yhteensä on yhtä suuri kuin sellainen vahinkojen selvittelykuluvarauksen muutos, missä sekä aloittava että päättyvä tase on laskettu tilikautta edeltävän tilikauden lopun mukaisilla laskuperusteilla.

R 50 *Liikekulut*

Rivillä ilmoitetaan määräys- ja ohjekokoelman (14/2012) kohdan 12.2.11 mukaiset liikekulut.

R 55-5510 *Vakuutusmaksutuloon sisältyvien aikaisempiin tilikausiin kohdistuvien vakuutusmaksujen oikaisu*

Riveillä lasketaan se osa vakuutusmaksutulosta, joka johtuu tilikautta edeltävistä vakuutuskausista. Tällaisia eriä ovat aikaisempien vuosien ennakkomaksujen muutokset, tasoitusvakuutusmaksut sekä näitä varten edellisen tilikauden lopussa kirjatut vakuutusmaksusaamiset ja -velat. Oikaisu ilmoitetaan siten, että tuloslaskelman mukainen vakuutusmaksutulo ja korjaava vaikutus yhteensä vastaavat arviota viimeisimpään vakuutusvuoteen kohdistuvasta vakuutusmaksutulosta.

**VJ012 Vakuutusmaksun ja liikekulujen erittely**

*(1.1.2016)*

Taulukon VJ012 rivitunnukset

Vakuutusmaksulla tarkoitetaan tuloslaskelman mukaista vakuutusmaksutuloa lisättynä siihen liittyvillä työsuojelumaksulla (siirtotulo), jakojärjestelmämaksulla (siirtotulo) ja luotto­tappioilla.

R 05-0520 *Pakollinen työajan vakuutus, taulustomaksuperusteiset*

Riveillä lasketaan taulustomaksuisten pakollisen työajan vakuutusten vakuutusmaksutulo vakuutusmaksun, jakojärjestelmämaksujen, luottotappioiden ja työsuojelumaksun summana.

R 10-1020 *Pakollinen työajan vakuutus, erikoismaksuperusteiset*

Riveillä lasketaan erikoistariffoitujen pakollisen työajan vakuutusten vakuutusmaksutulo vakuutusmaksun, jakojärjestelmämaksujen, luottotappioiden ja työsuojelumaksun summana.

R 15-1515 *Vapaaehtoinen työaika*

Riveillä lasketaan työtapaturma- ja ammattitautilain 24 ja 26 lukujen (tapaturmavakuutuslain 57.1 §:n) mukaisten vapaaehtoisten työajan vakuutusten vakuutusmaksutulo vakuutusmaksun, jakojärjestelmämaksujen ja luottotappioiden summana.

R 20-2015 *Vapaa-aika*

Riveillä lasketaan työtapaturma- ja ammattitautilain 25 luvun (tapaturmavakuutuslain 57.2 §:n ja 57.3 §:n) mukaisten vapaaehtoisten työajan vakuutusten vakuutusmaksutulo vakuutusmaksun, jakojärjestelmämaksujen ja luottotappioiden summana.

R 25-2520 *Vakuutusmuodot yhteensä*

Riveillä lasketaan vakuutusmaksun, jakojärjestelmämaksujen, luottotappioiden ja työsuojelumaksun yhteismäärä edellä mainitut vakuutusmuodot yhteen laskien.

R 30-3035 *Liikekulut yhteensä*

Riveillä eritellään työtapaturma- ja ammattitautivakuutuksen määräys- ja ohjekokoelman (14/2012) kohdan 12.2.11 mukaiset liikekulut. Liikekulut yhteensä sisältävät vakuutusten hankintamenot ja aktivoitujen hankintamenojen muutoksen, vakuutusten hoitokulut, työttömyys- ja ryhmähenkivakuutuksen hoitopalkkiot, hallintokulut, menevän jälleenvakuutuksen palkkiot ja voitto-osuudet sekä poistot. Rivin 300505 palkkiot koskevat kaikkia hankinta-, uudistus- ja kannan­hoitopalkkioita. Niihin ei kuitenkaan sisällytetä omalle henkilöstölle maksettuja palkkioita. Liikekulut esitetään etumerkiltään siten kuin ne vaikuttavat tulokseen.

**VJ013 Maksetut korvaukset sisältäen jakojärjestelmän mukaiset korvaukset**

*(1.1.2016)*

Luvut esitetään etumerkeiltään siten kuin ne vaikuttavat tulokseen. Jakojärjestelmällä kustannettavat korvaukset esitetään miinusmerkkisinä.

Taulukon VJ013 rivitunnukset

R 1005-100515 *Ohimenevät korvaukset*

Ohimeneviä korvauksia ovat työtapaturma- ja ammattitautilain 8 luvussa tarkoitetut sairaanhoidon korvaukset sekä sairaanhoidon kustannuksista maksetut täyskustannusmaksut lukuun ottamatta korvausta 37 §:n 1 momentin 3 kohdan mukaisesta sairaanhoitona annettavasta lääkinnällisestä kuntoutuksesta ja tämän kustannuksista maksettuja täyskustannusmaksuja, 50 §:n mukaiset korvaukset matka- ja majoituskuluista lukuun ottamatta sairaanhoitona annettavasta lääkinnällisestä kuntoutuksesta aiheutuneita matka- ja majoituskuluja, 53 §:n mukainen korvaus kodinhoidon lisäkustannuksista, 54  §:n mukainen korvaus esinevahingoista, 56  §:n mukainen päiväraha sekä 69 ja 92 §:n mukainen kuntoutusraha, jota maksetaan vuoden aikana vahinkopäivästä lukien.

R 1010-101035 *Pysyvät korvaukset*

Pysyviä korvauksia ovat työtapaturma- ja ammattitautilain 37 §:n 1 momentin 3 kohdan mukaiset korvaukset sairaanhoitona annettavasta lääkinnällisestä kuntoutuksesta ja näistä kustannuksista maksetut täyskustannusmaksut, 50 §:n mukaiset korvaukset sairaanhoitona annettavasta lääkinnällisestä kuntoutuksesta aiheutuneista matka- ja majoituskuluista, 51 §:n mukainen hoitotuki, 52 §:n mukainen vaatelisä, 63 §:n mukainen tapaturmaeläke, 69 ja 92 §:n mukainen kuntoutusraha, jota maksetaan vahinkopäivän vuosipäivän jälkeen, 83 §:n mukainen haittaraha, 89, 90 ja 93–98 §:n mukaiset kuntoutuskorvaukset sekä 13 luvun mukaiset vahingoittuneen kuoleman johdosta maksettavat korvaukset.

R 1015-101535 *Muut korvaukset*

Muihin korvauksiin luetaan korvaukset, jotka kuuluvat jakojärjestelmän piiriin tai joita muutoin ei voida luokitella joko ohimeneviksi tai pysyviksi korvauksiksi.

Riveillä 101502-101526 eritellään jakojärjestelmällä kustannettavat korvaukset seuraavasti:

Rivillä 101502 tarkoitetaan TyTAL 231 §:n (tapaturmavakuutuslain 60 b §:n) 1 momentin 1 ja 2 kohdan mukaisia kustannuksia (TVK:n korvaukset).

Rivillä 101505 tarkoitetaan TyTAL 231 §:n (tapaturmavakuutuslain 60 b §:n) 1 momentin 3 a kohdan mukaisia kustannuksia (indeksikorotukset).

Rivillä 101510 tarkoitetaan TyTAL 231 §:n (tapaturmavakuutuslain 60 b §:n) 1 momentin 3 b kohdan mukaisia kustannuksia (yli 9 v sairaanhoito).

Rivillä 101515 tarkoitetaan TyTAL 213 §:n (tapaturmavakuutuslain 60 b §:n) 1 momentin 3 c kohdan mukaisia kustannuksia (yli 9 v kuntoutus).

Rivillä 101520 tarkoitetaan TyTAL 231 §:n (tapaturmavakuutuslain 60 b §:n) 1 momentin 3 d kohdan mukaisia kustannuksia (pitkän latenssiajan ammattitauti).

Rivillä 101522 tarkoitetaan TyTAL 231 §:n (tapaturmavakuutuslain 60 b §:n) 1 momentin 3 e kohdan mukaisia kustannuksia (epäily kohdan 3 d ammattitaudista).

Rivillä 101524 tarkoitetaan TyTAL 231 §:n (tapaturmavakuutuslain 60 b §:n) 1 momentin 3 f kohdan mukaisia kustannuksia (suurvahinko).

Rivillä 101525 tarkoitetaan tapaturmavakuutuslain 60 b §:n 1 momentin 3 g kohdan momentin mukaisia kustannuksia (miehille maksettava haittarahan kertakorvauksen lisäkorvaus).

Rivillä 101526 tarkoitetaan TyTAL 67 §:n (tapaturmavakuutuslain 16 §:n 5 momentin) mukaisia ennen vuotta 2005 sattuneista vahinkotapahtumista aiheutuneiden tapaturmaeläkkeiden perusmäärien kertakorotuksia.

R 1515 *Osuus lautakuntien kuluista*

Osuus tapaturma-asioiden muutoksenhakulautakunnan ja tapaturma-asiain korvauslautakunnan kuluista

**VJ031 Kirjanpidollisen vastuuvelan erittely**

*(1.1.2016)*

Bruttovastuuvelkaan liittyvät luvut ilmoitetaan pääsääntöisesti plusmerkkisinä ja jälleenvakuuttajien osuudet näistä miinusmerkkisinä.

Taulukon VJ031 rivitunnukset

R 0505 *Vakuutusmaksuvastuu*

Rivillä ilmoitetaan työtapaturma- ja ammattitautivakuutuksen kirjanpidollinen vakuutusmaksuvastuu ennen jälleenvakuuttajien osuuden vähentämistä.

R 0510-051040 *Varsinainen korvausvastuu*

Varsinaiseen kirjanpidolliseen korvausvastuuseen luetaan vahvistetut eläkkeet, haittarahat ja lisät, keskeneräiset eläkkeet, haittarahat ja lisät, muut vahinkokohtaiset varaukset, tuntemattomien vahinkojen varaus sellaisille ammattitaudeille, missä korvausvelvollisuus määräytyy muun kuin ilmenemisajankohdan työn perusteella (ammattitautien erillisjärjestely), muut tunnetut ja tuntemattomat vahingot, poolivaraukset sekä vahinkojen selvittelyvaraus. Luvut ilmoitetaan ennen jälleenvakuuttajien osuuden vähentämistä.

R 10-1020 *Jälleenvakuuttajien osuus bruttovastuuvelasta*

Riveillä eritellään jälleenvakuuttajien osuus rivien 05-051505 bruttovastuuvelasta

*(31.12.2012)*

R 20-2015 *Vakuutustoiminnan asettama nimellinen tuottovaatimus nettovastuuvelalle*

Tuottovaatimus kirjanpidolliselle nettovastuuvelalle sisältää diskonttauksen asettaman tuottovaatimuksen, vakuutusmaksualennusten ja hyvitysten asettaman vaatimuksen sekä muut vaatimukset. Diskonttauksen asettama vaatimus vastaa tilikauden kirjanpidollista perustekorkokulua. Tuottovaatimus ilmoitetaan plusmerkkisenä.

**VJ034 Tietoja diskontatusta vastuuvelasta**

*(31.12.2024)*

Taulukossa esitetään tietoja tilikauden lopun mukaisilla laskuperusteilla lasketusta kirjanpidollisesta vastuuvelasta.

”Kirjanpidossa diskontatulla osalla” vastuuvelkaa tarkoitetaan sitä osaa kirjanpidollisesta vastuuvelasta, johon kirjanpidon vastuuvelkaa koskevien laskuperusteiden mukaan sovelletaan diskonttausta. Jos yhtiö käyttää diskonttokorkona nollaa, niin tällöin diskontatulla vastuuvelan osalla tarkoitetaan eläkemuotoisia vastuita.

”Kassavirran duraatiolla” tarkoitetaan kyseisen vastuuvelan osan diskonttaamattomilla kassavirroilla painotettua vastuiden keskimääräistä selviämisaikaa.

 lähtökohtaisesti

Taulukon VJ034 rivitunnukset

(31.12.2024)

R 1005-2020 *Vakuutusmaksuvastuu käyttäen tilikauden lopun mukaisia laskuperusteita ja*

*korkoutusta*

Tilikauden lopun kirjanpidollista vakuutusmaksuvastuuta koskevat tiedot soveltaen tilikauden lopussa voimassa olleita laskuperusteita ja tilikauden lopun diskonttokorkoja.

R 2505-3520 *Korvausvastuu käyttäen tilikauden lopun mukaisia laskuperusteita ja*

*korkoutusta*

Tilikauden lopun kirjanpidollista korvausvastuuta koskevat tiedot soveltaen tilikauden lopussa voimassa olleita laskuperusteita ja tilikauden lopun diskonttokorkoja.

.

R 9005 *Diskontatun korvausvastuun laskennassa käytetty korkokanta (%)*

Työtapaturma- ja ammattitautivakuutuksen kirjanpidollisen korvausvastuun diskontattuun osaan sovellettu keskimääräinen korko. Jos diskontatun korvausvastuun laskennassa on käytetty useampia korkoja, ilmoitetaan efektiivinen vuosikorko laskettuna yhtenä diskonttokorkona, jota soveltaen saadaan samansuuruinen diskontattu korvausvastuu kuin käytettäessä alkuperäistä korkoutusta. Jos yhtiö ei ole diskontannut vastuitaan, koroksi merkitään nolla.

R 9010 *Diskontatun vakuutusmaksuvastuun laskennassa käytetty korkokanta (%)*

Työtapaturma- ja ammattitautivakuutuksen kirjanpidollisen vakuutusmaksuvastuun diskontattuun osaan sovellettu keskimääräinen korko. Jos diskontatun vakuutusmaksuvastuun laskennassa on käytetty useampia korkoja, ilmoitetaan efektiivinen vuosikorko laskettuna yhtenä diskonttokorkona, jota soveltaen saadaan samansuuruinen diskontattu vakuutusmaksuvastuu kuin käytettäessä alkuperäistä korkoutusta. Jos yhtiö ei ole diskontannut vastuitaan, koroksi merkitään nolla.

R 9015 *Perustekorkokulu*

Työtapaturma- ja ammattitautivakuutuksen kirjanpidolliseen nettovastuuvelkaan liittyvä perustekorkokulu tilikauden aikana.

R 9020 *Sijoitusten tuottoprosentti laskettuna käyvin arvoin (%)*

Sijoituksille käyvin arvoin laskettu nettotuottoprosentti. Tiedonantajatasolle 420 tieto vastaa taulukon VG01 riville R 05 ja sarakkeelle S 20 vuoden päätöspäivän (31. joulukuuta) mukaisessa tilanteessa raportoitua tietoa.

**VJ041 Ammattitaudit: Ammattitautien kehitys ilmenemisvuosittain**

*(1.1.2016)*

Ammattitaudeilla tarkoitetaan TyTAL 6 luvun (ammattitautilain) mukaisia sairauksia. Ammattitautien erillisjärjestelyn piiriin kuuluvat vahingot määritellään TyTAL 31 §:ssä ja 32 §:ssä.

Ammattitaudin ilmenemisaikana pidetään päivää, jona vahingoittunut ensimmäisen kerran hakeutui lääkärin tutkittavaksi sittemmin ammattitaudiksi todetun sairauden johdosta, jollei erityisestä syystä muuta johdu. Jollei vahingoittunut ole ammattitaudin ilmenemisaikana enää työssä, josta ammattitauti on voinut aiheutua, korvausvelvollisuus määräytyy sen työn perusteella, jossa altistuminen on pääasiallisesti tapahtunut. Jollei pääasiallista altistusta voida selvittää, korvausvelvollisuus määräytyy sen työn perusteella, jossa tapahtunut altistus on voinut viimeksi aiheuttaa ammattitaudin. Jos korvausvelvollisuuden määräävä altisteinen työsuhde on päättynyt ennen ilmenemishetkeä, ammattitauti kuuluu erillisjärjestelyn piiriin.

Taulukon VJ041 saraketunnukset

Bruttoluvuilla tarkoitetaan lukuja ennen jälleenvakuuttajien osuuden vähentämistä ja ilman menevää ja tulevaa pooliliikettä.

S 10, 25 *Maksetut bruttovahinkokorvaukset*

Maksetut bruttovahinkokorvaukset ilmoitetaan plusmerkkisinä.

S 15, 30 *Vahinkokohtaisten bruttovarausten muutos*

Vahinkokohtaisten bruttovarausten lisäys ilmenemisvuosittain ilmoitetaan plusmerkkisenä.

S 20, 35 *Vahinkojen lukumäärän muutos*

Niiden vahinkojen lukumäärä, joista on maksettu korvauksia tai tehty vahinkokohtaisia varauksia. Vahinkojen lukumäärän lisäys ilmenemisvuosittain ilmoitetaan plusmerkkisenä.

Riveillä eritellään sarakkeiden arvot ilmenemisvuosittain.

**VJ051 Tietoja kirjanpidollisesta vastuuvelasta ja sijoitusten tuotoista**

*(13.12.2017)*

Kirjanpidollisella vastuuvelalla tarkoitetaan ulkomaisen ETA-vakuutusyhtiön kansallisen kirjanpitokäytännön mukaista vastuuvelan arvoa.

Taulukon VJ051 rivitunnukset

R 05